CELEX: 32020D0113
Language: lv
Date: 2020-01-23 00:00:00
Title: Komisijas Īstenošanas lēmums (ES) 2020/113 (2020. gada 23. janvāris), ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā (izziņots ar dokumenta numuru C(2020) 232) (Autentisks ir tikai teksts spāņu valodā)

27.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 21/16
               
            
         KOMISIJAS ĪSTENOŠANAS LĒMUMS (ES) 2020/113
         (2020. gada 23. janvāris),
         ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā
         
            
               (izziņots ar dokumenta numuru C(2020) 232)
            
         
         (Autentisks ir tikai teksts spāņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) un t) punktu,
         tā kā:
         
                     (1)
                  
                  
                     Regulas (ES) Nr. 1308/2013 IV pielikuma B daļas IV iedaļas 1. punktā noteikts, ka cūku liemeņu klasificēšanas vajadzībām muskuļaudu saturs jānovērtē, izmantojot Komisijas atļautas klasificēšanas metodes, un ka apstiprināt var tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes jāatļauj izmantot tikai tad, ja statistiskā kļūda aprēķinā nepārsniedz maksimālo pielaidi. Minētā kļūdas pielaide ir noteikta Komisijas Deleģētās regulas (ES) 2017/1182 (2) V pielikuma A daļā.
                  
               
                     (2)
                  
                  
                     Ar Komisijas Lēmumu 2009/11/EK (3) Spānijā tika atļauts izmantot deviņas cūku liemeņu klasificēšanas metodes.
                  
               
                     (3)
                  
                  
                     Aparātu vai klasificēšanas metožu pārveidošana nebūtu jāatļauj, ja vien tā nav skaidri atļauta ar Komisijas īstenošanas lēmumu.
                  
               
                     (4)
                  
                  
                     Tā kā metode Ultrafom 300 Spānijas teritorijā vairs izmantota netiek, Spānija lūdza Komisiju tās atļauju atsaukt un šo metodi svītrot no saraksta, kurā norādītas metodes, ko Spānijas teritorijā atļauts izmantot cūku liemeņu klasificēšanai.
                  
               
                     (5)
                  
                  
                     Spānija lūdza Komisiju atļaut vienu jaunu metodi un atjaunināt formulas trim metodēm, ar kurām tās teritorijā tiek klasificēti cūku liemeņi, un Deleģētās regulas (ES) 2017/1182 11. panta 3. punktā minētajā protokolā Spānija ir sīki aprakstījusi sadalīšanas izmēģinājumu, norādot principus, kas ir šo metožu pamatā, sadalīšanas izmēģinājuma rezultātus un vienādojumus, kurus izmanto muskuļaudu procentuālā daudzuma novērtēšanai.
                  
               
                     (6)
                  
                  
                     Izskatot šo lūgumu, tika secināts, ka minēto klasificēšanas metožu atļaušanas nosacījumi ir izpildīti. Tāpēc šīs klasificēšanas metodes Spānijā būtu jāatļauj.
                  
               
                     (7)
                  
                  
                     Tāpēc Lēmums 2009/11/EK būtu attiecīgi jāgroza.
                  
               
                     (8)
                  
                  
                     Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2009/11/EK groza šādi:
            
                        1)
                     
                     
                        lēmuma 1. pantu groza šādi:
                        
                                    a)
                                 
                                 
                                    pirmo daļu groza šādi:
                                    
                                                i)
                                             
                                             
                                                daļas c) punktu svītro;
                                             
                                          
                                                ii)
                                             
                                             
                                                daļas i) punktu aizstāj ar šādu:
                                                
                                                            “i)
                                                         
                                                         
                                                            aparātu gmSCAN un ar to saistītās novērtēšanas metodes, kuru sīks apraksts sniegts pielikuma 9. daļā;”;
                                                         
                                                      
                                          
                                                iii)
                                             
                                             
                                                pievieno šādu j) punktu:
                                                
                                                            “j)
                                                         
                                                         
                                                            aparātu OptiScan TP un ar to saistītās novērtēšanas metodes, kuru sīks apraksts sniegts pielikuma 10. daļā.”;
                                                         
                                                      
                                          
                              
                                    b)
                                 
                                 
                                    otro daļu aizstāj ar šādu:
                                    “Manuālo metodi (ZP) ar lineālu, kas minēta pirmās daļas g) punktā, atļauts izmantot tikai kautuvēs:
                                    
                                                a)
                                             
                                             
                                                kurās nokauto dzīvnieku skaits nav lielāks par 700 cūkām nedēļā (gada vidējais rādītājs); un
                                             
                                          
                                                b)
                                             
                                             
                                                kuru kaušanas līnijas maksimālā jauda ir 50 cūku stundā.”;
                                             
                                          
                              
                  
                        2)
                     
                     
                        pielikumu groza saskaņā ar šā lēmuma pielikumu.
                     
                  
         
            2. pants
            Šis lēmums ir adresēts Spānijas Karalistei.
         
         
            Briselē, 2020. gada 23. janvārī
            
               
                  Komisijas vārdā –
               
               Janusz WOJCIECHOWSKI
               
                  komisijas loceklis
               
            
         
         
            (1)  OV L 347, 20.12.2013., 671. lpp.
         
         
            (2)  Komisijas 2017. gada 20. aprīļa Deleģētā regula (ES) 2017/1182, ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013 (OV L 171, 4.7.2017., 74. lpp.).
         
            (3)  Komisijas 2008. gada 19. decembra Lēmums 2009/11/EK, ar ko apstiprina metodes cūku liemeņu klasificēšanai Spānijā (OV L 6, 10.1.2009., 79. lpp.).
      
      
         
            PIELIKUMS
            Pielikumu groza šādi:
            
                        1)
                     
                     
                        tā 3. daļu svītro;
                     
                  
                        2)
                     
                     
                        tā 5., 6. un 7. daļu aizstāj ar šādām:
                        “5. daļa
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Fat-O-Meat’er (FOM II).
                                 
                              
                                 
                                    2.
                                 
                                 
                                    Šis aparāts ir jauna mērīšanas sistēmas Fat-O-Meat’er versija. FOM II sastāv no optiskās zondes ar asmeni, dziļuma mērīšanas ierīces, kuras darbības diapazons ir no 0 līdz 125 mm, un datu ieguves un analīzes bloka – datora Carometec Touch Panel i15 (Ingress Protection IP69K). Aparāts FOM II mērīšanas rezultātus pārveido muskuļaudu satura jeb liesās gaļas satura aplēsē.
                                 
                              
                                 
                                    3.
                                 
                                 
                                    Liemeņa muskuļaudu saturu aprēķina pēc šādas formulas:
                                    Ŷ = 69,592 – (0,741 × X1) + (0,066 × X2),
                                    kur:
                                    
                                                Ŷ =
                                             
                                             
                                                aplēstais liemeņa muskuļaudu procentuālais saturs,
                                             
                                          
                                                X1 =
                                             
                                             
                                                muguras tauku slāņa biezums (ieskaitot ādu) milimetros, kas izmērīts perpendikulāri liemeņa mugurai 6 centimetru attālumā no liemeņa viduslīnijas starp trešo un ceturto ribu no beigām,
                                             
                                          
                                                X2 =
                                             
                                             
                                                muguras muskuļa biezums milimetros, kas izmērīts tajā pašā laikā, vietā un veidā kā X1.
                                             
                                          Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).
                                 
                              
                           6. daļa
                        
                        AUTOFOM III
                        
                                 
                                    1.
                                 
                                 
                                    Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu AutoFOM III.
                                 
                              
                                 
                                    2.
                                 
                                 
                                    Aparāts ir aprīkots ar sešpadsmit 2 MHz ultraskaņas devējiem (Carometec A/S), darbības laukums starp devējiem ir 25 mm. Ultraskaņas dati ietver muguras tauku slāņa biezuma, muskuļu biezuma un saistīto parametru mērījumus. Mērīšanas rezultāti ar datora palīdzību tiek pārveidoti muskuļaudu jeb liesās gaļas procentuālā satura aplēsē.
                                 
                              
                                 
                                    3.
                                 
                                 
                                    Liemeņa muskuļaudu saturu aprēķina pēc šādas formulas:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6),
                                    kur:
                                    
                                                Ŷ =
                                             
                                             
                                                aplēstais liemeņa muskuļaudu procentuālais saturs,
                                             
                                          
                                                R2P1 =
                                             
                                             
                                                vidējais ādas biezums,
                                             
                                          
                                                R2P4 =
                                             
                                             
                                                P2 tauku slāņa mērījums izraudzītajā vietā (milimetros),
                                             
                                          
                                                R2P10 =
                                             
                                             
                                                visplānākais tauku slānis šķērsgriezumā (milimetros),
                                             
                                          
                                                R4P6 =
                                             
                                             
                                                tauku slāņa 1 mērījumi izvēlētajā visplānākā tauku slāņa punktā.
                                             
                                          Šo formulu piemēro liemeņiem, kuru svars ir no 60 līdz 120 kg (silta liemeņa svars).
                                 
                              
                           7. daļa
                        
                        MANUĀLĀ METODE (ZP)
                        
                                 
                                    1.
                                 
                                 
                                    Šajā daļā izklāstītos noteikumus piemēro tad, kad cūku liemeņu klasificēšanu veic ar “manuālo metodi” (ZP), mērot ar lineālu.
                                 
                              
                                 
                                    2.
                                 
                                 
                                    Pēc šīs metodes mērījumus var izdarīt ar lineālu, bet klasifikāciju nosaka, izmantojot prognozes vienādojumu. Metodes pamatā ir tauku un muskuļu slāņa biezuma manuāla mērīšana sadalīta liemeņa viduslīnijā.
                                 
                              
                                 
                                    3.
                                 
                                 
                                    Liemeņa muskuļaudu jeb liesās gaļas saturu aprēķina pēc šādas formulas:
                                    Ŷ = 66,324 – (0,526 × F) + (0,034 × M),
                                    kur:
                                    
                                                Ŷ =
                                             
                                             
                                                aplēstais liemeņa muskuļaudu procentuālais saturs,
                                             
                                          
                                                F =
                                             
                                             
                                                muskuli gluteus medius nosedzošā redzamā tauku slāņa (ieskaitot ādu) minimālais biezums (milimetros), kas izmērīts sadalīta liemeņa viduslīnijā,
                                             
                                          
                                                M =
                                             
                                             
                                                redzamā jostas muskuļa biezums, kas izmērīts sadalīta liemeņa viduslīnijā visšaurākajā vietā starp muskuļa gluteus medius priekšējo (kraniālais) galu un mugurkaula kanāla augšējo (dorsālo) malu.
                                             
                                          Šo formulu piemēro liemeņiem, kuru svars ir no 60 līdz 120 kg (silta liemeņa svars).”;
                                 
                              
                  
                        3)
                     
                     
                        pievieno šādu 10. daļu:
                        “10. daļa
                        
                        OPTISCAN TP
                        
                                 
                                    1.
                                 
                                 
                                    Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu OptiScan TP.
                                 
                              
                                 
                                    2.
                                 
                                 
                                    Aparāts OptiScan TP ir aprīkots ar digitālo attēlu uzņemšanas ierīci, kas uzņem liemeņa divu mērpunktu attēlu. Attēlus izmanto par pamatu tauku un muskuļu biezuma aprēķinam. Aparāts OptiScan TP mērīšanas rezultātus pārveido muskuļaudu satura jeb liesās gaļas satura aplēsē. Fotoattēli tiek saglabāti, un vēlāk tos var pārbaudīt. Integrētā Bluetooth® saskarne nodrošina ērtu datu sūtīšanu.
                                 
                              
                                 
                                    3.
                                 
                                 
                                    Liemeņa muskuļaudu saturu aprēķina pēc šādas formulas:
                                    Ŷ = 67,496 – (0,522 × F) + (0,032 × M),
                                    kur:
                                    
                                                Ŷ =
                                             
                                             
                                                aplēstais liemeņa muskuļaudu procentuālais saturs,
                                             
                                          
                                                F =
                                             
                                             
                                                muskuli gluteus medius nosedzošā redzamā tauku slāņa (ieskaitot ādu) minimālais biezums (milimetros), kas izmērīts sadalīta liemeņa viduslīnijā,
                                             
                                          
                                                M =
                                             
                                             
                                                redzamā jostas muskuļa biezums (milimetros), kas sadalīta liemeņa viduslīnijā izmērīts visšaurākajā vietā starp musukuļa gluteus medius priekšējo (kraniālo) galu un mugurkaula kanāla augšējo (dorsālo) malu.
                                             
                                          Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).”